Folketing
2010-04-15

Tak. Vi må sige, at det er blevet drøftet lidt frem og tilbage, hvad det her forslag egentlig gør godt for, og hvad det ikke gør godt for. Vi har oplevet, at ordførerne for de politiske partier, der går ind for forslaget, har været lidt omkring, hvad det her er. Nu taler ordføreren her meget om massiv kriminalitet, at det virkelig er voldsomme kriminelle handlinger, der skal til, for at man gør noget egentligt ved den 14-årige. Der oplevede jeg måske Dansk Folkepartis ordfører snakke mere om, at der også kunne være tale om samfundstjeneste og sådan nogle ting. Derfor vil jeg gerne høre den konservative ordfører: Oplever ordføreren det her forslag som forebyggende i den måde, det er sat op på, eller er det mere den her med øje for øje, tand for tand, vi har fat i?